Okresná prokuratúra Bratislava V 
Prokofievova 4, 851 01 Bratislava 5 	

Sp. zn. : 3 Pv 63/10/1105	Bratislava V, 17.6.2013
EEČ : 2-12-210-2013

U Z N E S E N I E

Trestná vec:	obvinený XXXXX  
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 2 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Bratislava V
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Bratislava V zo dňa 12.5.2010, spisová značka 3 Pv 63/10/1105, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Trestné stíhanie sa viedlo na tom skutkovom základe, že obvinený XXXXX dňa 23.01.2010 v čase asi o 20.50 hod. v Bratislave XXXXX na parkovisku bol pri vykonávaní služobnej činnosti kontrolovaný hliadkou OO PZ Petržalka juh, pričom počas kontroly po výzve dobrovoľne vydal igelitový sáčok s obsahom zelenej sušenej rastliny, o ktorej sa vyjadril, že ide o marihuanu, ktorú kúpil pre vlastnú potrebu za 10,- euro od neznámej osoby, pričom kriminalisticko-expertíznym skúmaním obsahu igelitového vrecka bolo zistené, že obsahovalo konope s hmotnosťou 979 mg, pričom zastúpenie tetrahydrokanabinolu (hlavná aktívna zložka zodpovedná za prípadné halucinogénne pôsobenie konope) bolo 15,2 % hmotnostného, teda predložené množstvo konope zodpovedalo 5 - 10 obvykle jednorazovým dávkam drogy, pričom konope je v zmysle zákona č. 139/1998 Z. z. o omamných látkach, psychotropných látkach a prípravkoch zaradené do I. skupiny omamných látok.

Uznesením prokurátora Okresnej prokuratúry Bratislava V zo dňa 12.5.2010, spisová značka 3 Pv 63/10/1105, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
36 mesiacov
Odôvodnenie:
Uznesením prokurátora Okresnej prokuratúry pre Bratislavu V sp. zn.  3 Pv 63/10 zo dňa 12.5.2010 bolo podľa ust. § 216 ods. 1 Trestného poriadku podmienečne zastavené trestné stíhanie vedené proti obv.  XXXXX pre prečin nedovolenej výroby omamných a psychotropných látok, jedov alebo prekurzorov, ich držania a obchodovania s nimi podľa § 171 ods. 2  Tr. zák., vedené na skutkovom základe, že obvinený XXXXX dňa 23.01.2010 v čase asi o 20.50 hod. v Bratislave na XXXXX na parkovisku bol pri vykonávaní služobnej činnosti kontrolovaný hliadkou OO PZ Petržalka juh, pričom počas kontroly po výzve dobrovoľne vydal igelitový sáčok s obsahom zelenej sušenej rastliny, o ktorej sa vyjadril, že ide o marihuanu, ktorú kúpil pre vlastnú potrebu za 10,- euro od neznámej osoby, pričom kriminalisticko-expertíznym skúmaním obsahu igelitového vrecka bolo zistené, že obsahovalo konope s hmotnosťou 979 mg, pričom zastúpenie tetrahydrokanabinolu (hlavná aktívna zložka zodpovedná za prípadné halucinogénne pôsobenie konope) bolo 15,2 % hmotnostného, teda predložené množstvo konope zodpovedalo 5 - 10 obvykle jednorazovým dávkam drogy, pričom konope je v zmysle zákona č. 139/1998 Z. z. o omamných látkach, psychotropných látkach a prípravkoch zaradené do I. skupiny omamných látok.

Podľa § 217 ods. 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

Uznesenie o podmienečnom zastavení trestného stíhania nadobudlo právoplatnosť dňa 28.5.2010, teda skúšobná doba podmienečného zastavenia trestného stíhania trvala od 28.5.2010 do  28.5.2013.

Preskúmaním na vec sa vzťahujúceho spisového materiálu  som zistil, že obvinený v plynutí skúšobnej doby nebol súdne trestaný, bol priestupkovo prejednávaný pre drobný dopravný priestupok potrestaný blokovou pokutou vo výške 20 euro  a nie je proti nemu aktuálne vedené trestné stíhanie pre podozrenie zo spáchania iného trestného činu. 

Vzhľadom k vyššie uvedenému konštatujem, že obvinený v priebehu skúšobnej doby, ktorá mu bola stanovená, viedol riadny  život, a keďže splnil  všetky predpoklady uvedené v ustanovení § 217 ods. 1 Trestného poriadku, rozhodol som tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Peter Krajčovič
prokurátor